text: simpel uagtsomhed
  
  publiceret: 2023-04-03 14:25:09+02:00
  Ved simpel uagtsomhed har skadevolder handlet mere skødesløst, end en almindelig fornuftig person ville have handlet eller undladt at handle i den samme situation – den lille dagligdags uagtsomhed – er skadevolder erstatningsansvarlig. Simpel uagtsomhed er en uagtsomhed, som ikke kan betegnes som grov uagtsomhed. Culpareglen omfatter som hovedregel begge former for uagtsomhed.
  Simpel uagtsomhed er fx, når en cyklist er erstatningsansvarlig for fodgængers tilskadekomst ved sammenstød, da cyklisten burde have tilpasset sin hastighed og placeret sig således på stien, at påkørsel kunne undgås. Hvis fx en fodgænger træder ud på vejbanen uden at se sig for og rammer en forbikørende cyklist, der vælter, kan uheldet bebrejdes fodgængeren, der har været mere skødesløs end “den gode fodgænger”. Derfor er fodgængeren erstatningsansvarlig for cyklistens evt. personskade og det økonomiske tab ved den ødelagte cykel.